b'\n_START_ARTICLE_\nSam Sullivan\n_START_PARAGRAPH_\nSam Sullivan C.M. (s. 1959) on kanadalainen poliitikko. H\xc3\xa4n on Brittil\xc3\xa4isen Kolumbian liberaalipuolueen kansanedustaja vuodesta 2017. H\xc3\xa4n oli Vancouverin pormestari 2006-2009 ja kaupunginvaltuuston j\xc3\xa4sen 1993-2005._NEWLINE_Sullivan neliraajahalvautui vakavan hiihto-onnettomuuden seurauksena 19-vuotiaana. H\xc3\xa4n on valmistunut Simon Fraserin yliopistosta ja saanut my\xc3\xb6hemmin k\xc3\xa4sienk\xc3\xa4ytt\xc3\xb6kykyns\xc3\xa4 takaisin. Liikkumisessaan h\xc3\xa4n joutuu yh\xc3\xa4 turvautumaan py\xc3\xb6r\xc3\xa4tuoliin._NEWLINE_Sullivan on tunnettu vammaisalan aktivisti. H\xc3\xa4n on perustanut kuusi voittoa tavoittelematonta j\xc3\xa4rjest\xc3\xb6\xc3\xa4 vammautuneiden pohjoisamerikkalaisten hyv\xc3\xa4ksi. H\xc3\xa4net otettiin vuonna 2005 Kanadan ritarikunnan j\xc3\xa4seneksi. _NEWLINE_Sullivan osallistui talviolympialaisten 2006 ja vain hieman my\xc3\xb6hemmin talviparalympialaisten 2006 lopetusseremoniaan.'